ngayon ay siya naman ang nararapat na magligtas, gaya ng ginawa ng lalaki ng siyay alisin sa pagkaalila, at ang isang boses na lihim ang nag uudyok sa kaniya ng gagawin at naghahain sa kaniyang pag iisip ng isang kakilakilabot na paraan. camorra, ang kura! ang sabi ng boses. si huliy napapakagat labi at nahuhulog sa isang malamlam na pag iisip. dahil sa pagkakasala ng kaniyang ama ay dinakip ang lelong, sa pag asang sa gayong paraan ay lilitaw ang anak. ang tanging nakapagbigay ng kalayaan ay si. camorra ay nagpakilala ng di kasiyahang loob sa mga pasasalamat at sa pamag itan ng kaniyang karaniwang ugaling tiyakan kung magsalita ay humingi ng mga paghahandog. mula noon ay iniwasan ni huli ang siyay makatagpo, ngunit pinahahalik siya ng kamay ng pari, hinihipo siya sa ilong, sa pisngi, binibiro siyang may mga kindat at tumatawa, tumatawang siyay kinukurot. si huli ang sanhi ng pagkakabugbog ng mabuting kura sa ilang binata na naglilibot sa nayon at nananapatan sa mga dalaga.